Rais wa Isaias Afwerki kushoto na waziri mkuu wa Ethiopia Abiy Ahmed walaikutana kabla ya ufunguzi wa mpaka

 Hatua hiyo ni sehemu ya kuimarisha  uhusiano kati ya mataifa hayo mawili, hali ambayo itaiwezesha Ethiopia kutumia bandari ya  Assab.

 Kituo kingine cha mpakani kilichopo  karibu na mji wa Zalambessa nchini Ethiopia pia kinatarajiwa kufunguliwa hivi karibuni.

 Mkataba wa amani uliyotiwa saini na waziri mkuu wa Ethiopia  Abiy Ahmed na Rais wa Eritrea Isaias Afwerki mwezi Julai umechangia kufufua uhausiano wa kidiplomasia na wa kibiashara.

Kufunguliwa kwa mpaka huo kunajiri  wakati Ethiopia inasherehekea mwaka mpya. 

Mapigano yaliyozuka katika eneo hilo la mpakani  mnamo mwezi Mei mwaka 1998, yalisababisha vifo vya maelfu ya watu. 

Vita hivyo vilimalizika mwaka  2000 baada ya kutiwa saini kwa mkataba wa amani wa Algiers. 

Hata hivyo mkataba huo haukutekelezwa kikamilifu baada ya Ethiopia kukataa kutekeleza uamuzi wa tume iliyobuniwa  ya kusuluhisha mzozo huo wa mpakani

Kuf... Endelea na makala kwa vibambo vingine 4000 isizidi:
unguliwa kwa mpaka huo kuna umuhimu gani?

Familia zilizotenganishwa na mapigano kati ya mataifa hayo mawili sasa zitaweza kuungana tena baada ya kutengana kwa zaidi ya miongo miwili.

Eritrea ilijipatia uhuru wake  kutoka kwa Ethiopia mwaka 1991 lakini jamaa za familia moja ziliendelea kuishi pande zote mbili za mpaka kati ya mataifa hayo mawili huku zikijivunia uhusiano mwema kati yao hadi mwaka 1998.

Yonas Fesseha, mkaazi wa Zalambessa ameiambia idhaa ya BBC Tigrinya kwamba anajiandaa kukutana tena kwa mara ya kwanza na mama yake pamoja na ndugu yake katika kipindi cha miaka ishirini. 

Anasema watu katika mji huo wamejawa na furaha 

watu walijitokeza kwa mavazi tofauti tofauti kusherehekea

Eneo la Zalambessa lipo katika ushoroba wa kaskazini unaounganisha mji mkuu wa Ethiopia na eneo la kaskazini la Tigray ambalo pia linaunganisha mji mkuu wa Eritrea, Asmara.

Kufungwa kwa ushoroba huo kuliathiri vibaya biashara katika eneo hilo huku uchumi wa baadhi ya mataifa katika kanda hiyo ukiathiriwa .

Ni kipikingine kilichobadilika kati ya mataifa haya?

Kufunguliwa kwa mpaka kati ya mataifa haya ni msururu wa mabadiliko yanayoendelea kushuhudiwa hususan kuhusu uhusiano kati ya Ethiopia na Eritrea.

Tangu viongozi wa mataifa hayo kutia saini mkataba wa amani mwezi Julai, huduma za mawasiliano na usafiri zimerejelewa, hatua ya hivi punde ikiwa ile ya wiki moja iliyopita ambapo meli ya Ethiopia ilitia nanga katika bandari ya Eritrea. 

Mataifa hayo mawili pia yamefungua balozi zao katika miji mikuu ya  pande zote mbili.

Barabara inayopitia mpakani katika eneo la Zambalessa imefungwa kwa zaidi ya miongo miwili

Nini kitakachofanyika katika kivuko cha mipaka mingine?

Kwa sasa ni mpaka wa ardhini pekee katika maeneo Zalambessa na Burre ambao utafunguliwa.  Maelezo kuhusu maeneo mengine yatatolewa baadaye .

Mji wa Badme, ambao ulizozaniwa na mataifa hayo kati ya mwaka 1998-2000, uliamuliwa kuwa  sehemu ya Eritrea na tume iliyobuniwa baada ya makubaliano ya amani ya Algiers.

Hadi hivi karibuni mji huo umekuwa...